ועדת העבודה, הרווחה והבריאות, כנסת 18, פרוטוקול מספר 457, 2011-03-22 10:00

חיים כץ: בוקר טוב.

חיים כץ: היום יום שלישי בשבוע, ה-22 למרס 2011, ט"ז באדר ב'.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: זוהי ישיבה שלישית או רביעית בנושא הצעת חוק החשמל (תיקון מס' 4)(רישיונות לעבודות חשמל), התשס"ח-2008, של חברי הכנסת: אלכס מילר, רוברט אילטוב וליה שמטוב, פרוטוקול מס' 457.

חיים כץ: בפעמים הקודמות אמרנו שנעשה קצת שינויי נוסח, ננסה לקדם, ננסה לראות.

חיים כץ: עד כמה שאני מבין, הגיעו פה כבר להסכמות כמעט על הכול.

חיים כץ: אנחנו נקריא ונאשר את מה שמוסכם, ונשאיר את המחלוקות הקטנות לסוף, ונראה מה אנחנו עושים.

חיים כץ: נעבור על הסעיפים שיש בהם תיקוני נוסח.

חיים כץ: מאחר ואנחנו עשינו תיקוני נוסח והצבענו על הסעיפים, תקריאי את רשימת הסעיפים.

חיים כץ: אנחנו נעשה רביזיה, נפתח אותם ונעשה תיקון בניסוח.

שמרית שקד-גיטלין: או שקודם כל אני אסביר כל דבר, ואחר כך נצביע על הכול?

חיים כץ: בסדר.

אלכס מילר: כן, כי קודם כל צריך לדעת מה התיקונים.

חיים כץ: אתה תדע בכל מצב מה הם התיקונים.

חיים כץ: נשאלת השאלה האם אתה עושה רביזיה לפני או אחרי.

שמרית שקד-גיטלין: לכם זה מסומן באפור.

חיים כץ: תגידי סעיף, עמוד, והמשפט שמסומן.

שמרית שקד-גיטלין: בסדר.

שמרית שקד-גיטלין: ב-2(ב) יש תוספת.

שמרית שקד-גיטלין: אבל, לפני כן, עניין שהוא ממש נוסח.

שמרית שקד-גיטלין: "רישיון לעסוק בביצוע עבודות חשמל" – הורדנו את זה מהשם, אבל זה נמצא עדיין בתוך ההגדרה: "רישיון לעסוק בביצוע עבודות חשמל".

שמרית שקד-גיטלין: זה ממש טכני.

שמרית שקד-גיטלין: "עובד המדינה" – לדעתי, זה היה מובן מאליו.

שמרית שקד-גיטלין: אבל, משרד המשפטים לחזק את זה, ולכן כתבנו: שהמנהל יהיה עובד המדינה.

שמרית שקד-גיטלין: "מהנדסי חשמל בעלי רישיון" – היה כתוב: "כאמור בפרט 7 שבתוספת".

שמרית שקד-גיטלין: מכיוון שאנחנו חילקנו את התוספת לשלושה חלקים וקראנו לה: חשמלאים, הנדסי חשמל וטכנאי חשמל, מהנדסי חשמל, אז אין צורך בכך.

שמרית שקד-גיטלין: 8 – במקום "נציגים": שני חברים שהם הנדסאי חשמל או טכנאי חשמל בעלי רישיון.

חיים כץ: אלכס, מאחר וזהו החוק שלך, האם אתה מסכים שיקראו: שני חברים במקום שני נציגים?

אלכס מילר: אין בעיה.

חיים כץ: אין בעיה - טוב.

שמרית שקד-גיטלין: גם פה מחקנו את ההפניה לפרטים.

שמרית שקד-גיטלין: יש פה עניין של הנדסאי חשמל, ואחר כך תטפל בזה.

חיים כץ: כן.

אלכס מילר: אז בוא נצביע על מה ש- - -

חיים כץ: לא, לא.

חיים כץ: אנחנו נעשה רביזיה, ונצביע על הכול במכלול, על כל התיקונים האלה.

חיים כץ: אחרי שהבנת מה הנוסח, ואני מבין שנרגעת מהתיקונים ואתה כבר רוצה להצביע.

חיים כץ: חכה.

שמרית שקד-גיטלין: "חשמלאים בעלי רישיון" – שוב, זה לא כאמור בפרטים 1 עד 4 שבתוספת, אלא כל החלק הראשון.

שמרית שקד-גיטלין: שימו לב שהוספנו שם חשמל

שמרית שקד-גיטלין: אי מסויג וחשמלאי שירות שהם לא היו בפרטים 1 עד 4, ועכשיו הם נמצאים בחלק א' בתוספת.

חיים כץ: אם יש למישהו משהו להעיר פה רק על השינויים – שיעיר.

חיים כץ: זה הזמן.

מיכאל זיסמן: הכוונה פה שכל אחד ממהנדסי החשמל, נניח, יהיה להם רישיון של חשמלאי מהנדס, והטכנאים יהיו רישיון מתאים?

מיכאל זיסמן: כי המילה רישיון היא מילה מאוד מאוד - - -

שמרית שקד-גיטלין: הם צריכים להיות מקטגורית החשמלאים.

שמרית שקד-גיטלין: יש שישה סוגים של חשמלאים שיש להם רישיון.

שמרית שקד-גיטלין: הם צריכים להיות מקטגוריית החשמלאים, והם צריכים להיות בעלי רישיון.

חיים כץ: אחרי ארבעה דיונים, אנחנו לא מתחילים עכשיו את הדיון מההתחלה.

מיכאל זיסמן: השאלה היא מה הכוונה פה?

מיכאל זיסמן: כי מהנדסי חשמל היום אוטומטית מקבלים רישיון לעסוק בחשמלאי ראשי.

מיכאל זיסמן: מהנדסי החשמל האלה, אומנם יהיה להם ניסיון של חמש שנים.

מיכאל זיסמן: השאלה, איזה רישיון יהיה?

שמרית שקד-גיטלין: אנחנו חושבים שזה מובן מהנוסח שהם צריכים להיות בעלי רישיון של מהנדסי חשמל.

שמרית שקד-גיטלין: שני מהנדסי חשמל בעלי רישיון.

חיים כץ: תענה לו.

בן עמי כופר: אמרה לך פה שמרית שהם יהיו חייבים להיות בעלי רישיון מהנדס חשמל או חשמלאי מהנדס מה שקוראים היום.

מיכאל זיסמן: מצוין, זו כוונתנו.

מיכאל זיסמן: זה פשוט לא היה ברור.

שמרית שקד-גיטלין: סעיף 3(ב) גמול והחזר הוצאות.

שמרית שקד-גיטלין: בשבוע שעבר היה פה הממונה על השכר במשרד האוצר.

שמרית שקד-גיטלין: הם רוצים לבקש להוריד בכלל את כל הסעיף.

מיכל שאול: את סעיף קטן (ג).

חיים כץ: למה?

שמרית שקד-גיטלין: אה, רק את 3ב(ג) אתם רוצים להוריד?

מיכל שאול: כן, השאר ברור שאנחנו לא נתנגד לזה.

מיכל שאול: למעשה, החזר הגמול וגם החזר ההוצאות של נציגים במועצות ציבוריות בכלל שמוסדרות גם בחוקים אחרים, משולמים לפי הוראות התק"ם, הוראות החשב הכללי הפנימיות, וכך זה עובד בכל המועצות שמוקמות מכוח החוקים בצורה מאוד דומה לחוק הזה.

מיכל שאול: למעשה, פה אמורות להיקבע תקנות בלי איזושהי סיבה להסדר מיוחד אחר מהוראות התק"ם.

מיכל שאול: ולכן, זה קצת מיותר - - -

חיים כץ: מי יקבע את התקנות?

מיכל שאול: לא, אנחנו לא רוצים שיהיו תקנות.

חיים כץ: מה אתם לא רוצים?

חיים כץ: יהיו תקנות שאתם תקבעו אותן.

מיכל שאול: אבל, אנחנו רוצים ללכת לפי ההוראה הפנימית שלנו.

חיים כץ: אבל, אתם קובעים את התקנות.

מיכל שאול: אבל, אין צורך בזה.

מיכל שאול: יש הוראה פנימית כבר שעובדת בכל שאר החוקים.

חיים כץ: לפרוטוקול, מי ביקש את הסעיף הזה?

חיים כץ: אני רוצה להבין.

חיים כץ: דברי עברית מי ביקש את הסעיף?

מיכל שאול: חלה טעות לגבי החוק, חלה טעות לגבי הבנת החוק.

חיים כץ: מי ביקש את הסעיף הזה?

מיכל שאול: עד כמה שאני יודעת, משרד האוצר ביקש.

חיים כץ: אה, יפה.

מיכל שאול: אבל, חלה טעות.

מיכל שאול: אני חושבת שזה fair enough, וטעויות קורות לכולנו.

מיכל שאול: חלה איזושהי טעות לגבי ההבנה של איזה גוף מוסדר בחוק הזה.

מיכל שאול: מאחר והבנו שמדובר בגוף, מועצה שקמה מכוח חוק תחת משרד ממשלתי - - -

חיים כץ: היא אומרת: מודה ועוזב ירוחם.

חיים כץ: מה אתה אומר?

אלכס מילר: הסעיף הזה – מה שתחליט.

מיכל שאול: זה פשוט יוצר מצב שהחוק הזה שונה מחוקים אחרים.

חיים כץ: האם יש עוד סעיפים אחרים בחוק שהכנסתם בלהט העניין, ושאתם חוזרים בכם ופתאום אומרים: וואלה?

מיכל שאול: לא.

מיכל שאול: שוב, בדקנו את זה אצלנו עוד הפעם.

מיכל שאול: אני חושבת שאם בודקים עוד הפעם, ומגלים שיש איזושהי טעות - - -

אלכס מילר: חבר הכנסת כץ, רק שאני אבין למה היא מתכוונת.

אלכס מילר: היא מתכוונת לכך שלא יהיה איזשהו הליך מיוחד בשביל לקבוע את התגמול לאותם חברי הוועדה המקצועית.

חיים כץ: הם יהיו לפי התקש"יר.

אלכס מילר: כן, לפי מה שזה כיום.

מיכל שאול: לפי הוראות החשב הכללי.

מיכל שאול: זה שונה מהתקש"יר.

מיכל שאול: אלו הוראות פנימיות שחלות לגבי כל המועצות.

אלכס מילר: האם יש שוני בהוראת החשב הכללי לגבי כל מיני מועצות שונות, או שזוהי איזושהי שבלונה שתופסת לכולם?

מיכל שאול: שבלונה שתוספת לכולם.

אלכס מילר: שלא יקרה מצב שיהיה פה איזשהו עניין שפה זה כך, ושם זה כך.

אלכס מילר: אם הכול אותו הדבר אין לי בעיה.

מיכל שאול: אני לא יודעת אם התקש"יר עוסק בזה.

מיכל שאול: אלו הוראות של החשב הכללי.

מיכל שאול: הבאתי דוגמאות:

מיכל שאול: מועצות לפי חוק לעידוד שילוב - - - בעבודה.

אלכס מילר: אם הכול אותו הדבר אז אין בעיה, כי בסופו של דבר זה יהיה על כולם.

חיים כץ: אוקיי, אנחנו הולכים לקראת משרד האוצר.

מיכל שאול: תודה.

חיים כץ: אדוני, בבקשה.

איגור סטפנסקי: לגבי סעיף (9) שבעמוד 2 – היה כתוב:

איגור סטפנסקי: שני חשמלאים בעלי רישיון כאמור בפרטים 1 עד 4 שבתוספת.

איגור סטפנסקי: הוספתם את חשמלאי מסויג וחשמלאי שירות.

איגור סטפנסקי: ראשית, חשמלאי מסויג כבר צריך להיות עם רישיון.

איגור סטפנסקי: כדי לקבל חשמלאי מסויג לעבוד בעבודה מסוימת, הוא צריך להיות חשמלאי, או חשמלאי ראשי, או חשמלאי מוסמך.

בן עמי כופר: זה לא נכון.

איגור סטפנסקי: האם כל בן אדם יכול לקבל חשמלאי מסויג?

בן עמי כופר: לא אמרתי כל בן אדם.

בן עמי כופר: כל בן אדם שעושה קורס שמוכר על-ידי משרד התמ"ת בפיקוח משרד התמ"ת, יכול לקבל מסויג גם אם אין לו רישיון קודם.

בן עמי כופר: התשובה היא כן, וזה ככה לפי התקנות היום, וכך גם ניתנים הרישיונות.

איגור סטפנסקי: לא, לפי התקנות היום כתוב שחשמלאי מסויג יכול לקבל אדם שקיבל הכשרה מתאימה במקום עבודה, ולאיזושהי עבודה מסוימת.

איגור סטפנסקי: לדעתי זה מובן מאליו אם אתה נותן חשמלאי מסויג לאדם שבודק מתקן מתח גבוה.

בן עמי כופר: למתקן מתח גבוה – אתה צודק.

בן עמי כופר: אבל, זה לא נכון לכל עבודה, אלא עבודות מסוימות.

בן עמי כופר: נניח שהוא עובד מקורות, והוא צריך להפעיל משהו, והוא מקבל מסויג, אז לא צריך שיהיה לו רישיון.

חיים כץ: אוקיי, תודה.

חיים כץ: הוא הסביר לך.

חיים כץ: אדוני, בבקשה.

שמואל אוסטר: אני מתייחס לסעיף (7) בעמוד 2.

שמואל אוסטר: רשום שם ששני נציגים יהיו שני מהנדסי חשמל.

שמואל אוסטר: ההסתייגות שלי היא לגבי "הארגון המייצג את המספר הגדול ביותר של מהנדסי חשמל בעלי רישיון בישראל".

חיים כץ: את הטענה הזאת אתה תעלה עוד מעט כאשר יבואו הטכנאים.

חיים כץ: יש להם אותה טענה.

שמרית שקד-גיטלין: אם כך, אנחנו חוזרים לעמוד 3, סעיף 3ג – המועצה.

אליהו ישי: אני שוב מחזיר את הנושא של משרד השיכון לשולחן.

חיים כץ: אתה יודע, יש גבול לכל דבר.

חיים כץ: החזרת את זה כבר כמה פעמים?

חיים כץ: כמה פעמים העלאת את הנושא של משרד השיכון?

אליהו ישי: לפחות פעמיים.

חיים כץ: לא, לפחות חמש.

חיים כץ: די, מספיק.

שמרית שקד-גיטלין: 3ג.

שמרית שקד-גיטלין: המועצה תייעץ לשר התמ"ת, במקום: "בקביעת נושאים אלה", "בנושאים אלה".

שמרית שקד-גיטלין: בסעיף (1) יש קביעת סוגי רישיונות.

שמרית שקד-גיטלין: זה הרבה דברים של נוסח, אבל אנחנו קוראים.

שמרית שקד-גיטלין: בסעיף 3ד שבעמוד 4 – בהגדרה "קרוב", כמעט ולא היה פה שינוי.

שמרית שקד-גיטלין: אבל, העלאנו איזשהו סעיף למעלה.

שמרית שקד-גיטלין: אני אקרא: "קרוב - בן זוג, הורה, ילד, אח או אדם אחר הסמוך על שולחנו של חבר המועצה, או צאצא או בן זוג של כל אחד מהם, וכן שותף, מעביד או עובד של חבר המועצה;".

שמרית שקד-גיטלין: פסקה (2), מתחת להגדרה "קרוב":"...

שמרית שקד-גיטלין: אין הוא ראוי לדעת השר לכהן כחבר המועצה.

שמרית שקד-גיטלין: " כלומר, השר – שיקול הדעת הוא שלו האם הוא ראוי לכהן או לא ראוי לכהן.

חיים כץ: מי הוסיף "לדעת השר"?

שמרית שקד-גיטלין: משרד המשפטים.

חיים כץ: מה פתאום?

חיים כץ: מה פתאום?

דבורה אליעזר: אני אסביר.

דבורה אליעזר: זה עניין פרקטי לחלוטין.

דבורה אליעזר: כשהשר צריך לפנות למרשם הפלילי לראות את העבר הפלילי של אותו נציג שרוצים למנות, צריך להיות ברור מיהו אותו אדם שיכול לפנות, או מי מטעמו יכול לפנות.

דבורה אליעזר: וכאן הוא השר, כי השר הוא זה שממנה.

דבורה אליעזר: אם זה לא יהיה רשום, אחר כך בפרקטיקה אנחנו נתקע בבעיות עם המשטרה.

חיים כץ: השר יצטרך לתת אישור לכל אחד?

דבורה אליעזר: השר הוא זה שממנה.

דבורה אליעזר: השר ימנה מישהו מטעמו שיוכל לעשות זאת דרך המחשב.

דבורה אליעזר: יש איזושהי מערכת שאפשר לראות את המרשם הפלילי.

דבורה אליעזר: זה רק לאנשים שכתוב שיש להם סמכות לכך.

חיים כץ: אני מוכן.

חיים כץ: אבל, שיהיה כתוב: לדעת השר בעצמו.

חיים כץ: השר – באמת, אין לו מה לעשות, ושהוא ישב על כל האנשים שצריך לשים אותם, ויבדוק אותם, ויכשיר אותם.

חיים כץ: אגב, הוא יכול לעשות להם בחינות.

דבורה אליעזר: זה ברור שיהיה מישהו מטעמו של השר.

דבורה אליעזר: אבל, צריך להיות ברור מיהו הגורם.

דבורה אליעזר: אנחנו נתקענו אחר כך בדברים פשוטים עם בעלי תפקידים יותר ממוקדים בפתיחת המרשם הפלילי כשהיינו צריך לבדוק את עברו הפלילי מכוח חוקים.

דבורה אליעזר: לכן, חשוב שזה יהיה כתוב.

חיים כץ: ומה אומר מציע החוק?

אלכס מילר: אני מכיר את הסוגיה, ואני גם נחשף אליה במסגרת חוקים אחרים שאצלי בוועדה.

אלכס מילר: מדובר בכל נושא דרישה וקבלת רישום פלילי למתן אישור תפקיד או משהו כזה.

אלכס מילר: אכן, קיימת בעיה.

אלכס מילר: אם זה הפתרון שאנשי המשרד נותנים, עדיף שיהיה איזשהו פתרון שיהיה מוסכם עליהם, כדי שאחר כך לא נתקע בבעיה שאותו אדם שביקשו ממנו להביא רישום פלילי, תובע את הגוף הממשלתי בכך שביקשו ממנו שלא כדין.

אלכס מילר: אני חושב שאם לא פותרים את הדבר הזה עכשיו זה יכול לגרום לבעיות אחרות.

אלכס מילר: כי זה כן קיים, ואני יודע שעדיין אין איזשהו פתרון כללי לכל המשרדים בעניין בקשת רישום פלילי.

אלכס מילר: אם הם מצאו את הדרך הזאת – בסדר.

אלכס מילר: השאלה היא - אם זה המענה שלכם לחוק, האם זה לא יסבך לכם אחר כך באופן כללי?

חיים כץ: לשר המשפטים אין כנראה עבודה.

דבורה אליעזר: לדעת השר - שר התמ"ת.

חיים כץ: האם זה יהיה שר התמ"ת?

שמרית שקד-גיטלין: כן.

חיים כץ: לו יש באמת פחות עבודה משר המשפטים.

חיים כץ: אם כן, שר התמ"ת.

שמרית שקד-גיטלין: אבל, באמת צריך לכתוב: לדעת שר התמ"ת.

שמרית שקד-גיטלין: סעיף 3ו(ג) – לגבי העברת חבר מועצה מכהונתו, היו כתובות המילים: "בהודעה בכתב".

שמרית שקד-גיטלין: חשבנו שאין צורך לכתוב.

שמרית שקד-גיטלין: זה די ברור שהוא יעשה הודעה בכתב.

חיים כץ: לא, תשאירי "בהודעה בכתב".

משה (מוץ) מטלון: רק בהודעה בכתב – תמיד.

שמרית שקד-גיטלין: נשאיר, בסדר גמור.

משה (מוץ) מטלון: אין מובן מאליו בדברים כאלה.

שמרית שקד-גיטלין: אוקיי.

שמרית שקד-גיטלין: בסעיף קטן (ד) אותה הערה: "אין הוא ראוי לדעת השר לכהן כחבר מועצה.

שמרית שקד-גיטלין: ".

חיים כץ: שר התמ"ת.

שמרית שקד-גיטלין: שר התמ"ת.

שמרית שקד-גיטלין: פה משרד המשפטים ביקש למחוק את המילים: "לאחר התייעצות עם היועץ המשפטי לממשלה".

חיים כץ: למה?

חיים כץ: כי הוא רוצה מונופול?

לימור תוסייה-כהן: הסברנו את זה בדיון שעבר.

חיים כץ: אבל, לא קיבלנו את זה, אז ביקשתם את זה עוד הפעם.

לימור תוסייה כהן: אנחנו העברנו את הסעיף הזה ללשכת היועץ המשפטי לממשלה.

לימור תוסייה כהן: הסעיף הזה הוא פחות מקובל במקרים מהסוג הזה.

לימור תוסייה כהן: ברור שניתן יהיה לפנות ליועץ המשפטי לממשלה במקרים של שאלה או בעיה קונקרטית.

לימור תוסייה כהן: אבל, אין צורך בקביעה מפורשת כזאת בחוק.

לימור תוסייה כהן: אין צורך בחיוב מנדטורי לפנות ליועץ המשפטי לממשלה.

חיים כץ: אפשר יהיה לפנות ליועץ המשפטי לממשלה.

לימור תוסייה-כהן: בוודאי, בהתאם לסדרי מינהל.

חיים כץ: והוא רק מחכה שאנחנו נפנה אליו.

חיים כץ: היועץ המשפטי לממשלה ייתן תשובה מהיום להיום.

לימור תוסייה-כהן: זה לא מהיום להיום, שום דבר לא נעשה מהיום להיום.

לימור תוסייה-כהן: אבל, בהקדם ובזמן סביר, במועד הראוי.

חיים כץ: את יודעת שאנחנו מחוקקים חוקים שנוכל ליישם אותם.

חיים כץ: אנחנו רוצים לחוקק חוקים שלא יהיו עבור עורכי-הדין.

חיים כץ: אנחנו רוצים חוקים שיוכלו ליישמו אותם.

אלכס מילר: אבל, דווקא הסעיף הזה מקל על ההליך.

לימור תוסייה-כהן: בדיוק.

לימור תוסייה-כהן: דווקא אם תחייב בכל מקרה לפנות ליועץ המשפטי לממשלה - - -

חיים כץ: כל היררכיה, כל מדרגה נוספת שאתה מכניס, זה - - -

אלכס מילר: אבל, זה מוריד.

לימור תוסייה-כהן: זה מוריד.

חיים כץ: זה מוריד את מי?

לימור תוסייה-כהן: את היועץ המשפטי לממשלה.

חיים כץ: אה, אתה מוריד אותו.

חיים כץ: אבל, הכנסת "לדעת השר", כי הכנסת אותו קודם.

שמרית שקד-גיטלין: כן.

חיים כץ: טוב, לדעת השר ושר התמ"ת.

חיים כץ: למה שלא נחלק את התפקידים?

חיים כץ: ניתן אחד תמ"ת ואחד משפטים – אוקיי.

שמרית שקד-גיטלין: אני רואה שבעמוד 6 אין לנו שינויים.

שמרית שקד-גיטלין: בעמוד 7 בפסקה (4) למעלה, זה לא רשום אצלכם, "הוא לא הורשע" – אותה הערה, רק שפה זה צריך להיות לדעת המנהל.

שמרית שקד-גיטלין: הוא לא הורשע בישראל או מחוץ לישראל בעבירת משמעת שמפאת מהותה, חומרתה או נסיבותיה אין הוא ראוי לדעת המינהל – ופה יתווספו המילים – לקבל רישיון לעבודות חשמל.

שמרית שקד-גיטלין: אני מניח שדבי תנמק את זה מאותה סיבה.

שמרית שקד-גיטלין: המנהל צריך לקבל את הר"פ של המועמדים, והוא צריך הסמכה מפורשת.

שמרית שקד-גיטלין: "במקום סעיף קטן (ד) יבוא" – פה אנחנו מביאים לידי ביטוי את החלטת הוועדה מהישיבה הקודמת שכל תנאי הכשירות ייקבעו בתוספת על-ידי השר בהתייעצות עם המועצה, ובאישור ועדת העבודה.

שמרית שקד-גיטלין: כאן אנחנו קובעים את סעיפי ההסמכה של השר.

חיים כץ: אוקיי.

שמרית שקד-גיטלין: "שר התעשייה המסחר, והתעסוקה, בהתייעצות עם המועצה ובאישור ועדת העבודה, הרווחה והבריאות של הכנסת – (1) יקבע בתוספת, בצו, את תנאי הכשירות לקבלת רישיונות לעבודות חשמל, ואת עבודות החשמל שבעלי רישיונות רשאים לבצען, ורשאי הוא לקבוע בין תנאי הכשירות דרישות לעניין השכלה, הכשרה, התמחות ובחינות; (2) רשאי לשנות את התוספת, לרבות את סוגי הרישיונות המנויים בה; (3) רשאי לקבוע הוראות מעבר והוראות תחילה ותחולה לעניין הוראות לפי פסקאות (1) ו-(2); (4) רשאי לקבוע הוראות לגבי הגשת הבקשה לרישיון, מתן הרישיון, חידושו, ביטולו והתנייתו בתנאים, וכן הוראות נוספות הדרושות לביצועו של סעיף זה;" בסעיף קטן (ה) הוספנו את המילים: "שהוא מומחה בעבודות חשמל".

שמרית שקד-גיטלין: זאת היתה כוונת הוועדה, והוספנו את זה כדי לחזק את זה.

שמרית שקד-גיטלין: דיברנו על המומחה בעבודות חשמל שהוא לא אזרח ישראלי או תושב ישראלי.

שמרית שקד-גיטלין: אנחנו מאפשרי לו לבוא ולעבוד בישראל.

שמרית שקד-גיטלין: במקרה הזה משרד התמ"ת ביקש להוסיף איזשהו סעיף ש"אין בהוראות חוק זה כדי לגרוע מהוראות סעיף 1יג לחוק עובדים זרים".

חיים כץ: מה זה אומר?

דבורה אליעזר: זה אומר שהסעיף הזה כמובן לא בא להתגבר על סמכות הממשלה לתת מכסות לעובדים.

חיים כץ: בסדר.

חיים כץ: אדוני, בבקשה.

מיכאל זיסמן: בהנחה שהחוק יאושר, הרי תעבור תקופת זמן לא מבוטלת עד שהתקנות, הגדרות – כל מה שמוגדר פה ב-1, 2, 3, ו-4 – יגובשו.

מיכאל זיסמן: לא כתוב תוך כמה זמן.

קריאות: כתוב, כתוב.

שמרית שקד-גיטלין: כתוב 18 חודשים, וכתוב שבזמן שעד התקנת הצו, יישארו התקנות הקודמות בתוקפן.

חיים כץ: החסרת ארבעה דיונים.

מיכאל זיסמן: אני עוקב אחריהם.

שמרית שקד-גיטלין: בסעיף 6א דיברנו על הרכב המועצה המייעצת.

שמרית שקד-גיטלין: דיברנו על שלושה חברים, ודיברנו על נציג שימונה על שר התמ"ת שהוא מהנדס חשמל ואינו המנהל, נציג שימנה שר התשתיות הלאומיות שהוא מהנדס חשמל, ודיברנו על נציג נוסף מטעם הארגונים.

שמרית שקד-גיטלין: אבל, לא כתבנו שהוא בעל רישיון לעבודות חשמל.

שמרית שקד-גיטלין: כתבנו: "בהתאם לסוג הרישיון שלגביו מתקיים דיון בוועדה המייעצת".

שמרית שקד-גיטלין: נראה לי שזה היה גם די מובן מאליו.

שמרית שקד-גיטלין: אבל, אולי היה צריך להגיד את זה שהנציג עצמו הוא צריך להיות בעל רישיון לעבודות חשמל בהתאם לסוג הרישיון שלגביו דיון בוועדה המייעצת.

אלכס מילר: בסדר, אין בעיה.

שמרית שקד-גיטלין: סעיף קטן (ד): "החליט המנהל על דחיית הבקשה לעיון מחדש - בניגוד להמלצת הוועדה המייעצת אנחנו מוחקים – "ינמק את החלטתו".

שמרית שקד-גיטלין: כלומר, בכל מקרה הוא צריך לנמק את החלטתו.

חיים כץ: אוקיי.

שמרית שקד-גיטלין: 6ב – גם פה הבאנו לידי ביטוי את החלטת הוועדה.

שמרית שקד-גיטלין: בעצם תקופת תוקפה של התעודה ייקבע בה, והמנהל רשאי לחדשה מעת לעת.

שמרית שקד-גיטלין: החלטת הוועדה היא שהמנהל רשאי לחדש אותה מעת לעת.

שמרית שקד-גיטלין: אין הגבלה על תעודת המתמחה.

שמרית שקד-גיטלין: אנחנו כתבנו שלתעודה יהיה תוקף, אבל אפשר לחדש אותה כל הזמן.

שמרית שקד-גיטלין: הוראות לפי סעיף 6(ג) - הוספנו פה גם את הוראות לפי סעיף 6(ד)(4) לעניין ביטול רישיון, התנייתו או הגבלתו, יחולו גם לגבי תעודת מתמחה.

שמרית שקד-גיטלין: סעיף 6ד – פה היתה סוגיה מי יכול לגשת לבחינות הרישוי.

שמרית שקד-גיטלין: היתה פה הערה של משרד החינוך, אבל אנחנו לא קיבלנו מהם התייחסות סופית לעניין הזה.

שמרית שקד-גיטלין: כתבנו שלבחינות הרשאי רשאי לגשת גם מי שטרם השלים את מלוא תקופת ההתמחות.

שמרית שקד-גיטלין: אחר כך הבנו שאולי היתה להם איזושהי כוונה גם מי שבכלל לא התחיל את תקופת ההתמחות.

שמרית שקד-גיטלין: לא קיבלנו מהם תשובה סופית בעניין הזה.

אלכס מילר: את זה ביקש משרד החינוך, אבל עדיין לא קיבלנו.

שמרית שקד-גיטלין: השאלה היא האם גם מי שטרם השלים את מלוא תקופת ההתמחות זה מספיק בסדר?

חיים כץ: כן, אמרנו שכן.

בן עמי כופר: כן.

אלכס מילר: אנחנו דיברנו שם אולי על חצי שנה לפני.

אלכס מילר: אבל, לא ממש - - -

שמרית שקד-גיטלין: פה אנחנו קובעים מה שדיברנו: שר התעשייה, המסחר והתעסוקה, בהתייעצות עם המועצה ובאישור ועדת העבודה, הרווחה והבריאות של הכנסת, רשאי לקבוע תקופת התמחות שיש חובה להשלימה בטרם יהא אדם רשאי להיבחן בבחינות הרישוי.

שמרית שקד-גיטלין: זאת אומרת, יהיו רשאים לקבוע תקופה מינימאלית.

חיים כץ: כן.

אלכס מילר: No problem.

שמרית שקד-גיטלין: אבל, זה הכלל.

שמרית שקד-גיטלין: סעיף 6ה הוא סעיף חדש לגמרי – ביצוע עבודות חשמל על-ידי תלמידים, ודבי דיברה עליו באחת הישיבות הקודמות.

שמרית שקד-גיטלין: יש מעט שינויים בנוסח שלו, ולכן אני אקריא ואסביר מה השינויים לעומת מה שמפורטים פה.

שמרית שקד-גיטלין: תלמידים במוסדות הכשרה ללימודי חשמל שאישר המנהל לעניין סעיף זה – המילים האלה לא מופיעות בנוסח – ושוב, אני מקריאה מילים שלא מופיעות בנוסח, וכן, סטודנטים במוסדות להשכלה גבוהה שאישר המנהל שבהם מתקיימים לימודי חשמל, רשאים לבצע עבודות חשמל, ובלבד שהעבודות נעשות במוסד ההכשרה ובאחריותו, בנוכחות מדריך שהוא בעל רישיון לביצוע אותן עבודות ובפיקוחו.

שמרית שקד-גיטלין: הכוונה היא למקומות שבהם מלמדים לימודי חשמל שבהם התלמידים יהיו רשאים לעשות עבודות חשמל, והעבודות צריכות להיות בתוך מוסד ההכשרה, באחריותו, בנוכחות מדריך וכו'.

לימור תוסייה כהן: האם גם סטודנטים במוסדות להשכלה גבוהה שאישר המנהל?

שמרית שקד-גיטלין: כן, שבהם מתקיימים לימודי חשמל.

שמרית שקד-גיטלין: הרי היה איזשהו חשש מצד חלק מהגורמים שדיברו איתי.

שמרית שקד-גיטלין: הם אמרו שתלמידים עלול להתפרש כתלמידים עד גיל 18.

שמרית שקד-גיטלין: ולכן, הם רצו להבהיר שמדובר גם בהשכלה על-תיכונית.

שמרית שקד-גיטלין: אנחנו ננסח את זה בצורה כזאת או אחרת.

שמרית שקד-גיטלין: זה לא נוסח סופי, אבל זה הרעיון.

אלכס מילר: ובמוסדות המוכרים על-ידי המועצה להשכלה גבוהה.

שמרית שקד-גיטלין: לא, כתבנו: מוסדות שאישר המנהל לעניין סעיף זה.

אלכס מילר: אני אומר - האם הסטודנטים הלומדים במוסדות להשכלה גבוהה מוכרים על-ידי המועצה להשכלה?

שמרית שקד-גיטלין: לאו-דווקא.

שמרית שקד-גיטלין: הרעיון הוא שהמנהל מאשר למוסד מסוים.

שמרית שקד-גיטלין: זה לא קשור לשאלה אם המוסד מוכר לפי תוכנית לימודים או לא.

אלכס מילר: לא, לא.

אלכס מילר: סליחה, סליחה.

אלכס מילר: יש מוסדות שהם מוכרים על-ידי המועצה להשכלה גבוהה, ואני יכול להגיד לכם שאני רגוע עם כל מוסד ומוסד.

אלכס מילר: ברגע שיקום לי מוסד שהוא לא מוכר על-ידי המועצה להשכלה גבוהה, והוא יתחיל להתעסק לי בחשמל, ואז יגיש בקשה, אני לא חושב ש- - -

חיים כץ: הוא יגיש בקשה למה?

חיים כץ: האם לתת רישיון?

אלכס מילר: כן.

אלכס מילר: אני לא חושב שגם - - -

שמרית שקד-גיטלין: - - -לעשות עבודות חשמל אצלו במוסד.

אלכס מילר: לא, עדיין אנחנו צריכים לשמור על איזשהו קונספט של סדר.

אלכס מילר: אנחנו מדברים פה על הרישיונות שתכל'ס כל אחד יכול בסופו של דבר לחתום.

אלכס מילר: נניח ומחר מוסד פרטי שאף אחד לא מכיר בו ירצה לעשות לימודי חשמל אצלו.

אלכס מילר: אתה יודע איך המערכת שלנו עובדת במדינת ישראל.

אלכס מילר: פותחים מסלול, רושמים סטודנטים, מקבלים באיזושהי דרך אישור, המועצה להשכלה גבוהה לא מכירה.

רוברט טיבייב: מה זאת אומרת "באיזושהי דרך"?

אלכס מילר: יש לך מוגבלות כאן כאשר אתה מכניס מוסד נוסף.

אלכס מילר: אם אתה מדבר על גופים בישראל שמלמדים הנדסת חשמל ואלקטרוניקה, לרוב אלו המוסדות שהם מוכרים על-ידי המועצה להשכלה גבוהה.

אלכס מילר: ברגע שמכניסים מוסד שהוא לא מוכר על-ידי המועצה להשכלה גבוהה, ויש לו אפשרות לקבל ממנהל המועצה שאנחנו מקימים איזשהו אישור, זה הופך אותו להיות גוף מקביל.

אלכס מילר: מה שיקרה הוא שיש לך מוסד שקיבל אישור מהמנהל של המועצה, ולא מוכר על-ידי המועצה להשכלה גבוהה.

אלכס מילר: ואז, יש לך פה סטודנטים שכביכול יש להם או תואר חלקי, או איזשהו מנגנון חלקי.

אלכס מילר: נוצר מצב שהמועצה להשכלה גבוהה תקבל איזושהי הנחתה על הראש מגוף אחר.

חיים כץ: אדוני, בבקשה.

עמוס ברנהולץ: אם מציינים רק מוסדות להשכלה גבוהה, משמיטים למעשה את כל המכללות ללימודי הנדסאים.

עמוס ברנהולץ: המכללות להנדסאים לא מאושרות על-ידי המועצה להשכלה גבוהה.

אלכס מילר: אם את כותבת: השכלה גבוהה, אז זה השכלה גבוהה.

שמרית שקד-גיטלין: גם וגם.

שמרית שקד-גיטלין: כתבנו: מוסדות הכשרה ללימודי חשמל, וכן במוסדות להשכלה - - -

עמוס ברנהולץ: או מוסדות להשכלה על-תיכונית.

אלכס מילר: רבותי, תודה לאל יש לנו במדינה מערכת מסודרת.

אלכס מילר: כל המוסדות להשכלה גבוהה זה מועצה להשכלה גבוהה.

אלכס מילר: כל המוסדות שהם לא השכלה גבוהה זה תמ"ת.

אלכס מילר: אין פה יותר מידיי משחקים.

עמוס ברנהולץ: גם משרד החינוך.

עמוס ברנהולץ: את המכללות להנדסאים מאשר גם משרד החינוך.

אלכס מילר: כן, אבל המוסד להנדסאים צריך להיות מוכר על-ידי תמ"ת.

אלכס מילר: כי ברגע שאתה מסיים את הנדסאים אתה מקבל את התעודה מתמ"ת ולא משרד החינוך.

אלכס מילר: משרד החינוך לא מנפיק תעודות - - -

עמוס ברנהולץ: לא, יש ועדת גג ש- - -

חיים כץ: אנחנו נעשה מוסדות ללימודי חשמל.

שמרית שקד-גיטלין: בלי מוסדות הכשרה, ובלי מוסדות להשכלה גבוהה – מוסדות ללימודי חשמל.

שמרית שקד-גיטלין: תלמידים במוסדות שבהם מתקיימים לימודי חשמל?

שמרית שקד-גיטלין: האם זה בסדר?

לימור תוסייה-כהן: לא, אבל שאישר המנהל.

שמרית שקד-גיטלין: ברור שאישר המנהל.

שמרית שקד-גיטלין: תלמידים במוסדות שבהם מתקיימים לימודי חשמל שאישר המנהל, רשאים לבצע עבודות חשמל, ובלבד שהעבודות.

שמרית שקד-גיטלין: . .- כל הסיפה אותו הדבר.

חיים כץ: מאה אחוז.

שמרית שקד-גיטלין: אני אקריא שוב, כדי שלא יהיה חוסר בהירות: תלמידים במוסדות שאישר המנהל לעניין סעיף זה שבהם מתקיימים לימודי חשמל, רשאים לבצע עבודות חשמל, ובלבד שהעבודות נעשות במוסד ההכשרה ובאחריותו, בנוכחות מדריך שהוא בעל רישיון לביצוע אותן עבודות ובפיקוחו.

חיים כץ: הלאה.

שמרית שקד-גיטלין: "בסעיף 7 לחוק העיקרי" – התיקון הזה הוא תיקון שדיברנו עליו בדיון הקודם.

שמרית שקד-גיטלין: זה רק שינוי נוסח, ומה שהוחלט.

חיים כץ: תקריאי.

שמרית שקד-גיטלין: "במקום השר" יבוא "שר התעשייה, המסחר והתעסוקה", אחרי "לעניין סעיף 6" יבוא "בת שלושה חברים", ובסופו יבוא: "ולפחות אחד מהם יהיה בעל רישיון חשמלאי מוסמך, הנדסאי חשמל או מהנדס חשמל, לפי החלק בתוספת שבה נמנה סוג הרישיון שלגביו מתקיים דיון בוועדת העררים, שהוא בעל ותק של חמש שנים במקצוע.

שמרית שקד-גיטלין: " מכיוון שחילקנו את התוספת לשלושה חלקים, עכשיו קצת יותר קל להבין מי שייך למי.

שמרית שקד-גיטלין: "(2) במקום סעיף קטן (ב) יבוא" – בדיון הקודם דיברנו על סמכויות ועדת העררים.

שמרית שקד-גיטלין: נפלה פה טעות מצד נציגי הממשלה.

שמרית שקד-גיטלין: הם אמרו שהצענו להטיל עונש מאסר שנתיים.

שמרית שקד-גיטלין: זה לא היה עונש מאסר שנתיים, זה היה עונש מאסר של חודש.

שמרית שקד-גיטלין: עכשיו גם הם מציעים להטיל עונש מאסר של - - -

חיים כץ: חודש?

חיים כץ: עם קלון?

חיים כץ: אז מאסר של חודש, לא שנתיים.

שמרית שקד-גיטלין: מאסר של חודש.

חיים כץ: טוב.

שמרית שקד-גיטלין: בכלל בסעיף הזה אנחנו לא מדברים רק על מאסר, אנחנו מדברים על כל הוראות חוק בתי-דין מינהליים שיחולו על ועדת ערר.

אלכס מילר: סליחה, על מה מאסר של חודש?

שמרית שקד-גיטלין: על אי ציות לוועדת הערר.

שמרית שקד-גיטלין: בראש ועדת הערר יושב שופט מחוזי.

שמרית שקד-גיטלין: היא יושבת בתור ערכאה שיפוטית.

שמרית שקד-גיטלין: לכן, אם יש אי ציות להוראות השופט זה כמו שלא מצייתים לבית המשפט.

אלכס מילר: במה אי הציות?

חיים כץ: הוא אמר לך להחליף את הפקק ל-15 אמפר, והחלפת ל-20 בגלל שלא היה לך.

שמרית שקד-גיטלין: לא, הוא מזמן אותו להעיד, והבן אדם מסרב לבוא להעיד.

שמרית שקד-גיטלין: הוא מסרב להישמע, הוא מסרב לענות לשאלות.

שמרית שקד-גיטלין: מדובר על סמכויות של ועדת העררים.

קריאה: מדובר במיוחד על הגעה.

שמרית שקד-גיטלין: אנחנו מאפשרים לה סמכויות לפי חוק בתי דין מינהליים.

שמרית שקד-גיטלין: "הוספת תוספת – בסופם של החוק העיקרי יבוא: תוספת".

שמרית שקד-גיטלין: למעשה, לא שינינו את התוספת, אלא רק חילקנו אותה לשלושה חלקים: חלק א' – חשמלאים, חלק ב' – הנדסאי חשמל וטכנאי חשמל, חלק ג' – מהנדסי חשמל.

שמרית שקד-גיטלין: כמו שאמרתי קודם, בחשמלאים הכנסנו את החשמלאי מסויג וחשמלאי שירות.

שמרית שקד-גיטלין: בטכנאי חשמל הכנסנו את בודק חשמל סוג 1, ובודק חשמל סוג 2.

שמרית שקד-גיטלין: במהנדסי חשמל הכנסנו את בודק חשמל סוג 3.

שמרית שקד-גיטלין: פה יש תיקון עקיף בחוק בתי דין מינהליים שנגזר מהסמכויות שהענקנו לוועדת העררים לפי חוק בתי דין מינהליים.

שמרית שקד-גיטלין: צריך להוסיף אותה לתוספת: "בחוק בתי דין מינהליים, התשנ"ב, בתוספת, בסופה יבוא: "20: ועדת עררים לפי סעיף 7 לחוק החשמל.

שמרית שקד-גיטלין: " "תחילה, תקנות ראשונות ושמירת תוקף 9(א) תחילתם של סעיפים 1, 6, 6א..." - בסעיף 1 אנחנו צריכים לבדוק את ההגדרות.

שמרית שקד-גיטלין: זה ממש טכני לחלוטין.

שמרית שקד-גיטלין: אנחנו נבדוק אם צריך להחיל אותן או לא.

שמרית שקד-גיטלין: המשמעות של הסעיף הזה היא שכל תחילתו של החוק מתחיל ביום פרסומו, למעט כל הסעיפים שנוגעים לבחינות, להכשרה, לרישיונות: 6, 6א, 6ב, 6ג, 6ד, 6ה, 6ו, 7.

שמרית שקד-גיטלין: אם שכחנו סעיפים נוספים אנחנו נוסיף.

שמרית שקד-גיטלין: העיקרון הוא שהמועצה מתחילה ביום תחילתו של החוק.

שמרית שקד-גיטלין: כל נושא ההכשרה והבחינות יתחילו ביום תחילתו של הצו, "ביום תחילתו של צו לפי סעיף 6(ד)(1) לחוק העיקרי כנוסחו בסעיף 4(2); צו ראשון כאמור יובא לאישור ועדת העבודה, הרווחה והבריאות של הכנסת בתוך 18 חודשים מיום פרסומו של חוק זה".

שמרית שקד-גיטלין: "תקנות שהותקנו לפי סעיף 6(ד) לחוק העיקרי ערב תחילתו של חוק זה יעמדו בתוקפן עד לתחילתו של צו ראשון כאמור בסעיף קטן (א) או עד למועד מאוחר יותר שיקבע שר התעשייה, המסחר והתעסוקה בצו האמור".

חיים כץ: עכשיו נשארו לנו שתי המחלוקות.

חיים כץ: אני עושה הפסקה של עשר דקות, ואני מזמין להיכנס אלי את נציגי המהנדסים, נציגי הטכנאים, אלכס מילר - - -

רוברט טיבייב: ואני כנציג של מהנדסים.

חיים כץ: לא, אלכס מילר.

חיים כץ: עזוב, אלכס מילר הוא המחוקק - סמוך עליו.

חיים כץ: סמוך על אלכס.

חיים כץ: אתה סומך עליו, נכון?

חיים כץ: חשוב לך גם להיות?

חיים כץ: תבוא גם אתה.

חיים כץ: מוץ מוותר לך.

חיים כץ: בואו ניכנס רגע לחדר.

חיים כץ: שמרית, בואי.

חיים כץ: הפסקה, אנחנו נחדש את הישיבה תוך עשר דקות.

חיים כץ: בוקר טוב.

חיים כץ: עדיין יום שלישי בשבוע, ט"ז באדר ב', ה-22.3.2011, ואני מתכבד להמשיך את ישיבת ועדת העבודה, הרווחה והבריאות כשהנושא על סדר-היום הוא הצעת חוק החשמל.

חיים כץ: אנחנו ליבנו כמה עניינים.

חיים כץ: משרד התמ"ת רצה לומר משהו, ונראה אם יש פה התנגדויות.

חיים כץ: בוא תגיד מה שאתה רוצה.

בן עמי כופר: שני דברים.

בן עמי כופר: ראשית, עמוד 10, סעיף 6ה.

בן עמי כופר: דיברו על התלמידים, ואנחנו מבקשים להוסיף במקום המילה "במוסד", במסגרת המוסד, כי זה מה שיש בפועל.

חיים כץ: בסדר.

בן עמי כופר: הדבר השני שאנחנו מבקשים, ואולי חוזרים על זה בפעם החמישית, וזה לגבי מה שכתוב בעמוד 6 למטה: "הוא אזרח ישראלי או תושב ישראלי".

בן עמי כופר: הדבר הזה יוצר לנו בעיה קשה מאוד עם הרשות הפלסטינאית שיש להם רישיונות.

בן עמי כופר: המשמעות היא שאנחנו נמנע מלתת להם.

שמרית שקד-גיטלין: הם עובדים בישראל או בתוך הרשות הפלסטינאית?

בן עמי כופר: אלה שנמצאים ברשות.

שמרית שקד-גיטלין: אבל, הם עובדים בתוך הרשות?

שמרית שקד-גיטלין: אז למה שהרשות לא תיתן להם.

בן עמי כופר: כי הרשות היא עדיין לא מדינה היום.

בן עמי כופר: עדיין זה לא מדינה.

חיים כץ: אנחנו לא צריכים לנהל אותם.

בן עמי כופר: - - - מנהלים אותה.

דבורה אליעזר: לא, לא קשור ל - - -

חיים כץ: דבי.

דבורה אליעזר: אני אסביר רק פעם אחת.

אלכס מילר: חברים, אתם מכניסים עכשיו נושא שהוא החלטה מדינית שצריכה להיות, והוא עד כמה אנחנו צריכים בחוק שלנו לקחת אחריות גם עליהם.

אלכס מילר: המועצה צריכה לקום, וכל העניין הזה צריך לקום תוך שנה וחצי.

אלכס מילר: תעשו ישיבה בממשלה לאחר שנחוקק את החוק, ותביאו חוק תיקון שלכם.

חיים כץ: כן, תיקון לסעיף.

אלכס מילר: נכון.

אלכס מילר: תוך חודשיים-שלושה החוק הזה עובר עוד לפני שבכלל המועצה תקום.

אלכס מילר: בלי שום קשר לחוק הזה, אני לא רוצה להיכנס עכשיו ולקבוע בחוק מה - - -

חיים כץ: והוא צודק.

חיים כץ: הבוס שלך – אני לא יודע אם הוא הבוס שלך – אמר לי את מה שאמר לי.

חיים כץ: עזוב.

חיים כץ: דבי, אם את מסתייגת אני מושך, לא מעלה את החוק.

חיים כץ: לא מעלה את החוק.

דבורה אליעזר: אני מנסה בכל זאת עוד הפעם.

דבורה אליעזר: זה לא סעיף שהיה קיים, ואנחנו מוסיפים אותו.

חיים כץ: תגידי לי, מתי הצעות חוק ממשלתיות שמוגשות לפה הן הצעות חוק מושלמות?

בן עמי כופר: אף פעם לא.

חיים כץ: אף פעם לא.

חיים כץ: אז גם זה לא יהיה מושלם בעניין הזה.

חיים כץ: תתקנו.

בן עמי כופר: אבל, זה משהו שהוסיפו.

דבורה אליעזר: אני מבקשת בכל מקרה להישמע, ואחר כך תחליטו מה שתחליטו.

דבורה אליעזר: זאת כמובן החלטה של הוועדה הזאת שהחליטה להוסיף את המילים: כתנאי לקבלת רישיון תושב או אזרח ישראלי.

דבורה אליעזר: כל מה שאנחנו אומרים הוא שההחלטה האם לתת רישיונות בחשמל, זו לא תהיה החלטה של המנהל כי יש סמכות מיוחדת, אלא שזו תהיה החלטת ממשלה לפי החוקים הרגילים: חוק עובדים זרים, וחוק הכניסה לישראל.

דבורה אליעזר: אנחנו לא רוצים להתעסק בזה, ולכן אנחנו מבקשים להוריד את התנאי הזה, ולא לתת למנהל לענייני חשמל שהוא עוסק בעניינים מקצועיים להתעסק בשאלה האם לתת למומחים שהם לא תושבים או שהם לא אזרחים ישראלים.

דבורה אליעזר: זה גם עניין של עובדים זרים שהממשלה יכולה להחליט שיש צורך בהם.

דבורה אליעזר: בינתיים היא לא מחליטה.

דבורה אליעזר: אבל, יכול להיות שהיא תחליט בזה.

דבורה אליעזר: זה גם עניין של תושבים של הרשות הפלסטינאית שמועסקים ביהודה-ושומרון.

דבורה אליעזר: דווקא הוספת המילים האלה מכניסה אותנו לשאלות המורכבות, והורדתן לא מכניסה אותנו לשאלות.

דבורה אליעזר: השאלות הן בידי הממשלה, ולא בידי מנהל לענייני חשמל.

דבורה אליעזר: ולכן, אנחנו מבקשים להוריד את המילים: תושב ישראל או אזרח ישראל.

חיים כץ: ואני חוזר ואומר את מה שאמר חבר הכנסת אלכס מילר.

חיים כץ: אם ממשלת ישראל בדיוניה תחליט שעמדתכם תואמת את דעתה, תביא הצעת תיקון לחוק.

חיים כץ: החוק הזה לא מתחיל בבוקר.

חיים כץ: יהיה לכם זמן לתקן את זה, ונעשה את זה בהליך מזורז.

חיים כץ: בינתיים זה יישאר.

אלכס מילר: יכול להיות שממשלת ישראל תחליט שמהיום והלאה, בעוד שנה וחצי, מדינת ישראל לא מנפיקה רישיונות לאנשים שהם לא תושבים ואזרחים של מדינת ישראל.

בן עמי כופר: מילה אחרונה - אני אומר שלכל שאר המקצועות אין את זה.

בן עמי כופר: אם מחר בא אלקטרונאי, אין לו את הבעיה הזאת.

בן עמי כופר: אין לו בחוק אלקטרוניקה, וגם מכונאי.

בן עמי כופר: דווקא בחשמל יש חוק להכניס את זה בחוק החשמל?

בן עמי כופר: הדבר הזה בסדר, אבל לא בחוק הזה.

בן עמי כופר: זה לא מתאים.

חיים כץ: כשתוכלו לתקן תבואו ותעשו תיקון חקיקה.

דבורה אליעזר: בינתיים הממשלה לא מסתייגת.

דבורה אליעזר: אבל, אני מבקשת כן לשמור על הזכות.

דבורה אליעזר: לשמור על הזכות.

דבורה אליעזר: אחר כך תחליטו.

חיים כץ: לא, לא.

שמרית שקד-גיטלין: צריך להצביע.

חיים כץ: אם את מודיעה לי עכשיו שיש הסתייגות אני צריך להצביע.

דבורה אליעזר: אין הסתייגות.

דבורה אליעזר: אנחנו מבקשים לשמור על הזכות.

דבורה אליעזר: לממשלה יש זכות מכוח תקנון הכנסת לשמור על הזכות.

שמרית שקד-גיטלין: הסתייגות זה הצעה שהועלתה בוועדה ולא התקבלה.

שמרית שקד-גיטלין: המשמעות שהיא לא התקבלה היא שהצבענו והיא נדחתה.

חיים כץ: אין לך אפשרות.

חיים כץ: אם את רוצה להסתייג אז אני לא מצביע על החוק.

בן עמי כופר: נשאיר את זה כך.

בן עמי כופר: תהיה לנו בעיה קשה, אבל נשאיר את זה כך.

חיים כץ: מאה אחוז.

שמרית שקד-גיטלין: מה הוא אמר?

חיים כץ: נשאיר את זה כך.

שמרית שקד-גיטלין: נשאיר את זה כך, אין הסתייגות.

חיים כץ: אין.

חיים כץ: אוקיי, אז אנחנו נעשה רביזיה, היא תקריא את מספר - -

שמרית שקד-גיטלין: רגע, חסר לנו זה – מה שסיכמנו.

חיים כץ: כן, תחזרי.

שמרית שקד-גיטלין: סעיף חברי המועצה, עמוד 2 פסקה (8) בסופו זה יהיה: הארגון המייצג את המספר הגדול ביותר של הנדסאי חשמל וטכנאי חשמל בעלי רישיון בישראל.

חיים כץ: וגם במהנדסים יש לך את זה.

שמרית שקד-גיטלין: מהנדסים – זה כבר קיים, כן.

חיים כץ: אוקיי, מאה אחוז.

חיים כץ: אנחנו נבקש רביזיה על סעיפים - - -

שמרית שקד-גיטלין: על כל הסעיפים שהקראתי.

חיים כץ: את לא רוצה להגדיר אותם?

שמרית שקד-גיטלין: לא, הקראתי.

שמרית שקד-גיטלין: זה רשום בפרוטוקול.

חיים כץ: טוב.

חיים כץ: אנחנו נבקש רביזיה על כל הסעיפים שהוקראו והם רשומים בפרוטוקול.

חיים כץ: מי בעד הרביזיה ירים את ידו?

חיים כץ: הצבעה בעד – רוב נגד – אין נמנעים – אין הרביזיה לגבי הסעיפים שהוקראו התקבלה.

חיים כץ: תודה רבה, והרביזיה התקבלה.

שמרית שקד-גיטלין: הסעיפים אושרו בנוסח שהקראנו.

חיים כץ: עכשיו נצביע על זה כבר יחד עם כל החוק.

שמרית שקד-גיטלין: כן.

חיים כץ: אנחנו נצביע על כל החוק כפי שהוקרא בהכנה לקריאה שנייה ושלישית כנוסח הוועדה.

חיים כץ: מי שהוא בעד ירים את ידו.

חיים כץ: ה צב ע ה בעד – רוב מתנגדים – אין נמנעים – אין הצעת חוק החשמל (תיקון מס' 4)(רישיונות לביצוע עבודות חשמל), התשע"א-2022, אושרה כנוסח שהוקרא בוועדה, להעלאה לקריאה שנייה ושלישית.

חיים כץ: תודה רבה, גם הצעת החוק הזאת התקבלה להכנה לקריאה שנייה ושלישית במליאה.

חיים כץ: אני רוצה לעשות רביזיה על ההצעה הזאת.

חיים כץ: מי שהוא נגד הרביזיה ירים את ידו.

חיים כץ: תודה רבה.

חיים כץ: אני מקווה שהצעת החוק תעלה במליאה בשבוע הבא, ותאושר אחרי כל כך הרבה שנים.

חיים כץ: אלכס, כמה שנים זה?

אלכס מילר: נראה לי שמ-2005 - שש-שבע שנים.

חיים כץ: היא משנת 2005 כאשר טיפל בה חבר הכנסת יורי שטרן זכרונו לברכה.

חיים כץ: היא הגיעה עד הלום, ואני מקווה שהיא תאושר במליאה ותירשם בספר החוקים של מדינת ישראל.

חיים כץ: אני מודה למציעים: לחבר הכנסת אלכס מילר, ולחבר הכנסת רוברט אילטוב ולחברת הכנסת ליה שמטוב.

חיים כץ: וכן, לחבר הכנסת רוברט טיבייב בא כבעל רישיון חשמל, ואפילו לחבר הכנסת מוץ מטלון שבא לתמוך באלכס ובמהנדסים ובטכנאי החשמל.

אלכס מילר: ברשותך, אדוני היושב-ראש.

אלכס מילר: אני רוצה להודות לך ולכל צוות הוועדה.

חיים כץ: אני אתן לך אפשרות לעשות זאת במליאה לפני כל עם ישראל.

אלכס מילר: אבל, אני מנצל את ההזדמנות בכל הדרכים שאני רק יכול לנצל אותה.

אלכס מילר: אני באמת רוצה להודות לך, לכל צוות הוועדה שלך, על העבודה שהיתה באמת עבודה לא פשוטה.

אלכס מילר: היה צורך להגיע לקונסנזוס עם כל הגורמים הרלוונטיים וזאת כאשר ידענו שהחוק הזה הוא אחד מהחוקים הלא פשוטים שעלה על סדר-יומה של הכנסת ושל הוועדה שלך.

אלכס מילר: אני מברך על כך שבאמת הצלחת לעשות כאן עבודה מדהימה – להביא את כולם לקונסנזוס, ולהביא לשינוי מהותי מאוד בנושא מאוד מהותי שנמצא על סדר-היום, ולהעביר את זה בתמיכה מלאה פה אחד בכל הוועדה.

אלכס מילר: תודה רבה לך.

חיים כץ: תודה רבה, הישיבה נעולה.